# Europako Ezker Unitarioa/Iparraldeko Ezker Berdea talde konfederala

Europako Ezker Unitarioa/Iparraldeko Ezker Berdea talde konfederala (GUE-NGL siglak ditu; GUE, frantsesez: Gauche Unitaire Européenne, eta NGL, ingelesez: Nordic Green Left), Europako Parlamentuko talde parlamentarioa da, izaera sozialista eta komunista duena. Taldea alderdi hauek osatzen dute: Europako Ezkerraren Alderdia, Iparraldeko Ezker Berdea, Portugalgo Alderdi Komunista, Sinn Féin irlandarra eta Euskal Herria Bildu alderdia. Gaur egun Europako Parlamentuan duen bozeramailea Gabriele Zimmer.

## Historia

Ezker antikapitalista urteetan elkarrekin lanean aritu dira Europako Parlamentuan talde berdinaren barruan. 1989an, lau alderdi ziren:
* Italiako Alderdi Komunista (PCI),
* Ezker Batua (IU), Espainia
* Danimarkako Alderdi Popular Sozialista (SF)
* Synaspismós (SYN), Grezia
Lau alderdi hauek Europako Ezker Unitarioa (GUE) erabaki zuten. Italiako Alderdi Komunista Ezkerreko Alderdi Demokratikoa bilakatu zenean, talde honetatik atera eta Internazional Sozialistari eta Europako Parlamentuan Europako Alderdi Sozialistari batzea erabaki zuten.
Aliantza hau zabaldu egin zen eta Europako Parlamentuko 4. legealdian, 1994an, talde politiko bezala eratu zen Europako Ezker Batuaren Talde Konfederala izenaren pean (GUE). Hauek izan ziren sortzaileak:
* Ezker Batua (IU), Espainia
* Frantziako Alderdi Komunista (PCF), Frantzia
* Errefundazio Komunistaren Alderdia (PRC), Italia,
* Portugalgo Alderdi Komunista (PCP),
* Greziako Alderdi Komunista (KKE)
* Synaspismós (SYN), Grezia.
Europako iparraldeko herrialdeak eta Austria Europar Batasunean sartzearekin, 1995eko urtarrilean, alderdi hauek batu ziren: Ezkerraren Alderdia (VP) (Suedia), Ezkerreko Aliantza (Finlandia). Era berean, Danimarkako Alderdi Popular Sozialistak (SF) Suedia eta Finlandiako alderdiekin batera Iparraldeko Ezker Berdea (NGL) sortu zuten.
Batasun horrek Europako Ezker Unitarioa/Iparraldeko Ezker Berdea talde konfederala izena hartu zuen, GUE/NGL akronimoa zuela (ingelesez: Confederal Group of the European United Left/Nordic Green Left
Talde honetako zenbait kidek 2004eko urtarrilean deialdia egin zieten ezkerreko alderdiei alderdi politiko europar berri bat sortzeko. Azkenik, Europako Ezkerraren Alderdia sortu zen Erroman 2004ko maiatzaren 8an eta 9an.
2009an 17 alderdi politiko ordezkatzen zituen 12 herrialde desberdinekoak. 35 eurodiputaturekin, parlamentuko seigarren taldea zen,

### 2014

2014ko Europako Parlamenturako hauteskundeen ondoren, taldea alderdi eta eurodiputatu hauek osatzen dute:
| Herrialdea | Hautagaitza | Alderdi politikoa | Eurodiputatuak | Izena |
| Zipre | Herri Langilearen Alderdi Aurrerakoia | Herri Langilearen Alderdi Aurrerakoia | 2 | Takis Chatzigeorgiou Neoklis Silikiotis |
| Danimarka | EBren aurkako Mugimendu Herrikoia | EBren aurkako Mugimendu Herrikoia | 1 | Rina Ronja Kari |
| Espainia | La Izquierda Plural | Ezker Batua | 5 | Willy Meyer Paloma López Ernest Urtasun Marina Albiol Ángela Rosa Vallina |
| Espainia | La Izquierda Plural | Anova | 1 | Lidia Senra |
| Espainia | Podemos | Podemos | 5 | Lola Sánchez Miguel Urban Estefanía Torres Xavier Benito Esperanza Jubera |
| Euskal Herria | Herriek Erabaki | EH Bildu | 1 | Josu Juaristi |
| Finlandia | Ezkerreko Aliantza | Ezkerreko Aliantza | 1 | Merja Kyllönen |
| Frantzia | Ezkerreko Frontea | Frantziako Alderdi Komunista | 2 | Marie-Christine Vergiat Patrick Le Hyaric |
| Frantzia | Ezkerreko Frontea | Ezkerreko Alderdia | 1 | Jean-Luc Mélenchon |
| Frantzia | Ezkerreko Frontea | Reunioneko Alderdi Komunista | 1 | Younous Omarjee |
| Alemania | Die Linke | Die Linke | 7 | Gabriele Zimmer Cornelia Ernst Thomas Händel Sabine Lösing Martina Michels Helmut Scholz Fabio De Masi |
| Alemania | Independenteak | Independenteak | 1 | Stephan Eck |
| Grezia | Ezker Erradikalaren Koalizioa (SYRIZA) | Ezker Erradikalaren Koalizioa (SYRIZA) | 4 | Stelios Kouloglou Dimitris Papadimoulis Konstantina Kouneva Kostas Chrisogonos |
| Grezia | Herri Batasuna (Grezia) (LAE) | Herri Batasuna (Grezia) (LAE) | 1 | Nikolaos Chountis |
| Grezia | Independenteak | Independenteak | 1 | Sofia Sakorafa (SYRIZAk aukeratua). |
| Irlanda |
| Irlanda | Sinn Féin | Sinn Féin | 3 | Lynn Boylan Matt Carthy Liadh Ní Riada |
| Irlanda | Europako Batasunaren aurkako plataforma | Europako Batasunaren aurkako plataforma | 1 | Luke 'Ming' Flanagan |
| Italia | Tsiprasekin Beste Europa bat | Tsiprasekin Beste Europa bat | 3 | Eleonora Forenza Barbara Spinelli Curzio Maltese |
| Herbehereak | Herbehereetako Alderdi Sozialista | Herbehereetako Alderdi Sozialista | 2 | Dennis de Jong Anne-Marie Mineur |
| Herbehereak | Animalien Aldeko Alderdia | Animalien Aldeko Alderdia | 1 | Anja Hazekamp |
| Portugal | Bloco de Esquerda | Bloco de Esquerda | 1 | Marisa Matias |
| Portugal | Koalizio Demokratikoa | Portugalgo Alderdi Komunista | 3 | João Ferreira Inês Zuber Miguel Viegas |
| Erresuma Batua | Sinn Féin | Sinn Féin | 1 | Martina Anderson |
| Txekia | Bohemia eta Moraviako Alderdi Komunista | Bohemia eta Moraviako Alderdi Komunista | 3 | Katerina Konecná Jirí Maštálka Miloslav Ransdorf |
| Suedia | Ezkerreko Alderdia | Ezkerreko Alderdia | 1 | Malin Björk |

## Erreferentziak

* ↑ European elections: MEP lists country-by-country (Complete); The Parliament Magazine. Sartze-data 2014ko ekainaren 11.
* ↑ Strengthened Left will fight for alternatives to EU leaders’ dud politics; GUE/NGL, 2014ko ekainaren 11.
* ↑ (Ingelesez) SYRIZA MEP goes independent. ekathimerini.com (Noiz kontsultatua: 2015ko irailaren 13a).

## Kanpo estekak

* Datuak: Q753711
* Multimedia: European United Left–Nordic Green Left / Q753711